
Valahii din Balcani în cronica francezului Robert de Clari de la începutul 
secolului XIII 


Cruciada a IV - a (1202-1204), convocată iniţial pentru recucerirea lerusalimului printr-o invazie a Egiptului, s-a 
deturnat în 1204 prin invadarea, cucerirea și jefuirea capitalei ortodoxiei Constantinopol și desființarea temporară 
a Imperiului Bizantin. În acest creuzet de state latine noi înființate în Balcani au apărut şi formaţiuni statale valahe, 
dar și însemnări clare în cronicile bizantine sau latine despre valahii păstori și crescători de cai de la sudul Dunării. 
Valahii din Balcani intră în circuitul diplomatic occidental cu această cruciadă. Această campanie militară cu 


conotații religioase a început cu ideea de a elibera Țara Sfântă de musulmani, dar s-a împotmolit militar și politic în 
Balcani și, mai ales, în Constantinopol. Ca orice campanie chiar dacă se cheamă cruciadă se începe cu o afacere. 
Geoffroy de Villehardouin, mareșal de Champagne, încheie la Veneţia un acord cu dogele Enrico Dandolo. Acordul 
prevedea ca în schimbul a 85.000 de mărci de argint, Comuna Sfântului Marcu trebuia să transporte în Egipt 4.500 
cavaleri, 9.000 scutieri, 20.000 pedestrași cu toate proviziile necesare. Acordul este acceptat de cruciați. Cruciada 
era o afacere profitabilă pentru venețieni. Însă moartea subită a contelui de Champagne, îl plasează pe marchizul 
Bonifaciu de Montferrat în rolul de conducător al expediției. O dată ajunși la Veneţia, cruciații întâmpină probleme 
financiare acute. Banii nu erau suficienţi, ca de obicei, pentru a acoperi suma convenită cu dogele venețian. În acel 
moment dogele propune cucerirea cetăţii Zara de pe coasta dalmată. Cruciații sunt scandalizați la auzul propunerii, 
deoarece Zara aparținea regelui maghiar care, de altfel, promisese să ofere sprijin cruciadei. Pontiful, de asemenea, 
se opune hotărât acestei idei. Cu toate acestea însă, armata cruciaților atacă Zara şi o cucereşte. Încolţeşte ideea ca 
cruciații să pună mâna pe comorile Bizanțului. În mijlocul acestor evenimente, își face apariţia un personaj 
controversat: Alexios Angelos. Acesta era fiul basileului detrona, Isaac al II-lea Angelos, și cere ajutorul cruciaților. 
Acesta dorea eliberarea tatălui său și reinstaurarea lui pe tronul Imperiului. Alexios merge în Germania pentru a 
purta tratative cu Filip de Suabia, fiul lui Barbarossa și ginerele lui Isaac II Angelos. Alexios îi propune lui Philip să 
deturneze expediţia cruciaților spre Constantinopol în vederea restabilirii tatălui său pe tron. Prinţul inconștient îi 
face lui Filip promisiuni exorbitante. În schimbul serviciului adus lui și tatălui său, Alexios se obligă la plata a 200 
000 mărci de argint, la unirea bisericii ortodoxe cu Biserica Romei și recunoașterea supremației papale, 
participarea la cruciadă cu 10 000 de oameni și la întreținerea permanentă în Palestina a unei armate de 500 de 
cavaleri. Cruciații veseliți de uriașele promisiuni fără acoperire ajung la Constantinopol și iau orașul cu asalt, 
detronându-l pe Alexios III Angelos. Acesta fuge din oraș împreună cu ultimii banii ai trezoreriei imperiale. La 
conducerea imperiului revine Isaac II Angelos împreună cu fiul său, Alexios, care era garantul îndeplinirii 
promisiunilor. Tot acest periplu militar, care a deturnat cruciada catolică împotriva ”schismaticilor” din Bizanţ a 
scos la lumină însemnări importante istorice, despre valahii din Peninsula Balcanică. 


Cronicarul Robert de Clari (Robert de Clery) a fost un cavaler din regiunea franceză Picardia, cu o avere minoră, de 
circa 7 hectare în departamentul Somme. S-a născut pe la 1170 şi a decedat imediat după moartea împăratului latin 
Henri de la Constantinopol, prin 12017. Ultimii ani și-a petrecut la mănăstirea Corbie. Poate, nu întâmplător, 
manuscrisul său despre peregrinările sale din Constantinopol și Balcani au ajuns în secolul XVII în Copenhaga, 
preluat de savantul Scavenius și dat spre păstrare Regelui danez Frederic al III-lea. Manuscrisul ajunge în biblioteca 
regală daneză și un savant Karl Hopf îl publică, dar cu greșeli și fără note. Contele Riant republică textul fără greșeli 
şi cu note, la sfârșitul secolului XIX. Lumea științifică află că Robert de Clari a participat la Cruciada a IV-a, alături de 
seniorul său, contele Pierre din Amiens, și de fratele său Aleaumes de Clari și a redactat o cronică a evenimentelor 
în franceza medievală. Scrierea lui Robert asupra cruciadei este valoroasă prin aceea că oferă perspectiva unui vasal 
de rang inferior asupra evenimentelor, în vreme ce majoritatea celorlalți martori oculari, precum Villehardouin, 
aparțineau nobilimii de rang înalt. Descrierea oferită de Robert de Clari aduce în lumină anumite aspecte ale 
cruciadei care altminteri ar fi rămas total necunoscute. Cronicarul francez a fost impresionat de valahi, 
considerându-i cei mai viteji şi puternici din Balcani. Parcă cita din Herodot? La început cavalerii cruciați latini se 
opuneau valahilor şi le-au refuzat alianţa, ca apoi după ce aceștia au ieșit de sub tutela Bizanțului să le accepte 
alianța sau măcar o politică de neutralitate. Lui Baoudouin de Flandra îngâmfarea i-a adus moartea într-o 
închisoare valahă controlată de ţarul Asan (Robert de Clari, cei care au cucerit Constantinopolul, Ed. Limes, Cluj- 
Napoca, 2005, pp. 4 - 7). Când interesele latine au primat, dintr-o dată valahii nu mai erau barbarii Balcanilor, ci 
mândri viteji ce stăpâneau un regat plin de bogății. Și atunci ca și astăzi viziunea politică și interesul schimba 
deseori perspectiva de abordare a diplomaţiei. 


Rolul important al vlahilor în noul stat reiese din scrierile lui Robert de Clari și ale altor autori occidentali, care se 

referă la noul stat sau la regiunile muntoase ca „Vlachia” până în anii 1250. Robert de Clari se referă în mod 

constant la Ioniță Caloian ca „Johans li Blaks,' (loan Valahul) ceea ce potrivit lui arăta fără nicio putință de tăgadă că 
Ioniță era vlah și nu bulgar. Francezii nu vorbesc de liderii bulgari ai imperiului valah, ci de cei valahi. Pe de altă 

parte, spre deosebire de Robert de Clari și de Geoffroi de Villehardouin, Henri de Valenciennes nici nu cunoaște 
etnonimul „bulgari” și amintește doar de vlahi („Blas”). Întrarea în istorie a valahilor s-a datorat aroganței 

împăratului Isaac Angelos al II-lea (1185-1195 și 1203 - 1204) față de păstorii rumâni, lucru care i-a fsot fatal. N 


Acesta dorea să se căsătorească cu fiica regelui maghiar Bela al III-lea (1172 - 1196), și pentru că își imagina o 
nuntă fastuoasă, pe care nu o putea acoperi cu banii din visterie, va lua hotărârea măririi birurilor supușilor lui. 
Noul impozit i-a afectat în primul rând pe crescătorii de animale, printre aceștia cei mai reprezentativi erau vlahii 
balcanici și bulgarii din zona Muntelui Haemus. Martor al evenimentelor a fost cronicarul Niketas Choniates 
Akominatos (1155 - 1215) care în lucrarea „Istoria” va prezenta cu lux de amănunte evenimentele provocate de 
megalomania împăratului bizantin. Pentru a aduce la cunoștiință împăratului nemulțumirea lor, vlahii și bulgarii 
vor trimite în anul 1185 o solie condusă de către fraţii Petru, de fapt Teodor și loan Asan, personalități marcante 
printre semenii lor. Aceștia nu sunt luaţi în seamă de împărat fiind umiliţi și jigniţi. loan Asan este chiar pălmuit din 
dispoziţia împăratului, cererea lui fiind considerată un afront adus maiestăţii sale. Surprinzător este faptul că 
istoricul bizantin Choniates, martor ocular al răscoalei, prezintă în mod neutru evenimentele, chiar critic față de 
împărat: "și pe sub mână, din lăcomie, a jefuit <Împăratul Isac II din dinastia Angelos> între altele şi orașele din 
părțile dinspre Anhialos făcând în acest chip sieși și romeilor <grecii bizantini> neâmpăcați dușmani pe acei 
barbari ce locuiesc peste tot cuprinsul muntelui Haemus, şi care înainte se numeau misi (altă veche denumire dată 
geto-dacilor), iară acum Vlahi se cheamă. Aceștia, bizuindu-se pe strâmtori și sumețindu-se în cetățile lor, de care 
foarte multe sunt și se înalță drepte pe stânci prăpăstioase și altădată s-au încumetat de a se împotrivi romeilor, dar 
atunci dându-li-se prilej binevenit, cum se zice că a fost dat lui Patrocle, cu răpirea turmelor și bântuirea lor, au 
făcut răscoală înfricoșată. Cei care au iscodit răul și au vânzolit între neamul, erau unul Petru și Asan, doi fraţi din 
aceeași semințţie, care nevrând să facă începutul fără cuvânt, se înfățișează la împărat pe când acesta petrecea la 
Kypsella. Dânșii îi cer dreptul să fie oștiţi alături de romei și prin carte împărătească să li se dea un loc de moșie cu 
venit puţin, din muntele Heamus: dar cererea lor fu respinsă, fiind dumnezeiasca putere mai presus de cea a 
omului. Deci văzându-se neluați în seamă, dânșii începură a cârti şi pe când din nou stăruiau în cererea lor, au 
îndrăznit pe negândite să rostească chiar cuvinte care trădau răzvrătirea și tot răul ce avea de gând să facă la 
întorsul acasă. Dintre amândoi cel mai cutezător și mai crud era Asan, care pedepsindu-se pentru neobrăzare a și 
fost pălmuit din porunca lui loan Sevastocratul (...) dar mulțimea de rele ce au făcut romeilor acești blestemaţi și 
nelegiuiţi, cu ce cuvânt s-ar putea spune ?” (după G.I.Brătianu). Întorși la semenii lor, umiliţi și cu pata rușinii pe 
obrazul lor, Petru și loan Asan, convoacă la Târnovo, în Biserica Sf.Dumitru, întrunirea vlahilor și bulgarilor din 
zonă. loan Asan va chema „în limba lui părintească” (română) după cum consemnează Choniates, poporul la 
răscoală împotriva dominaţiei bizantine. 


Între timp, valahii s-au transformat din duşamii Bizanțului în inamicul principal al Imperiul Latin de 
Constantinopol, care dorea să le schimbe religia. Această schimbare se datorează în primul rând victoriei obținute 
de Ioniță asupra cruciaților în bătălia de la Adrianopol (14 aprilie 1205). Faptul că însuși împăratul Balduin a fost 
luat prizonier (el se va stinge de altfel într-o închisoare valahă - turnul din Târnovo) i-a propulsat pe vlahi în 
fruntea agendei politice a noii puteri, dându-i în același timp lui Ioniță statutul de conducător al unei mari puteri 
regionale. Ioniță și cumanii aliați, ne spune Robert de Clari, prădau pământurile stăpânite de împăratul latin Henric 
al Constantinopolului și şi-au făcut tabără la vreo două mile distanță de armata împăratului. Auzind ei despre 
„Monseigneur Pierron de Braiechoel et de sa boine chevalerie,” vlahii și cumanii („li Blak et li Commain”) s-au 
hotărât să-i trimită soli invitându-l la o întâlnire și oferind ostateci pentru a garanta bunele lor intenţii vizavi de 
Pierre de Bracheux și de oamenii săi. (Florin Curta - Imaginea valahilor la cronicarii Cruciadei a IV-a. Arheologia 
Moldovei, XXXVIII (2015), p. 25 - 68). Interesant este că atunci când valahii au intrat în conflict cu francii, loan 
Valahul auzind de vitejia cavalerului Pierre de Bracheux, l-a invitat pe acesta oferindui cale liberă în tabăra sa. Era o 
atitudine cavalerească pe care căpeteniile valahe le înșuşise. Aici între valahi și francezi are loc o discuţie 
interesantă, care trebuie reținută. Pierre de Bracheux le spune valahilor că francii sunt urmaşii troienilor care își au 
originile în Balcani (de la traci?) și s-au întors deci la strămoșii lor. loan Valahul care ieșise înainte cu "oameni de 
seamă din Vlahia” a fost impresionat de povestea francezului, care de altfel sublinia ceeea ce susținea cronicile 


=» 


france încă din secolul VII despre originea lor "troiană”. Francezii subliniau ce spunea și Vergiliu în "Eneida” privind 
originea "troiană” a Romei și Occidentului în general. "Troia a fost a străbunilor noștri”, deci am venit să cucerim 
pământurilor care au fost ale noastre. În acest context valahii arată că ei cunoşteau ”vicleșugul” prin care a căzut 
Troia. S-au despărţit în pace, dar nu peste mult timp loan Valahul atacă orașul Salenike (Salonic) al marchizului 
francez. Interesant că loan Valahul visează că e străpuns de Sf. Dimitrie cu o suliță și moare. Moaştele sfântului 


izvorau atunci ca și acum mir și miresme binemirositoare. După moartea lui loan Valahul vine rege Burus (cu nume A 


trac?) care slavii îi spuneau Borilă. Regatul Valahiei este condus de Ioan Burus, conform cronicii lui Clari:"Acest 
Burus a fost apoi regele Vlahiei și avea o fată foarte frumoasă. Împăratul Henri de la Constantinopol, al cărui frate 
Baufdouin murise în prizoneriat la valahi, se sfătuiește cu baronii care îi cer să se căsătorească cu fata lui loan 
Burus, regele Valahiei. "Iară împăratul a răspuns că nevastă de neam așa neînsemnat niciodată n-o să-și ia. lar 
baronii i-au zis: - Măria voastră, ba așa veți face! Noi vă povățuim să vă înțelegeți cu ei, căci sunt oamenii cei mai 
tari și cei mai temuți din împărăție și de pe pământ” (parcă vorbea Herodot în "Istoriile” sale despre vitejia 
tracilor). Împăratul Henri a trimis soli cu daruri bogate în țara sălbatică a lui Burus, iar regele valahilor a acceptat 
"cu bucurie” că "își va trimite fata la împărat”. Regele valah a trimis fata cu zestre pe "dobitoace de povoară” cu aur, 
argint, țesături de mătase și odoare scumpe. Și nu era "dobitoc care să nu fie acoperit cu brocart purpuriu”. 
Împăratul cu baronii i-au ieșit în întîmpinare domniţei la Constantinopol. "Apoi s-a însurat împăratul cu ea”. Apoi 
"nu a trecut multă vreme și împăratul a fost chemat la Salenike pentru a-l încorona pe fiul marchizului ca rege și 
împăratul s-a dus acolo. Și după ce l-a încoronat pe fiul marchizului, s-a îmbolnăvit și a murit acolo și mare păcat a 
fost și mare jale”. (Robert de Clari, op. cit. pp. 171-173). Robert de Clari nu ne mai spune ce s-a întâmplat cu fata 
regelui valah Burus, după moartea împăratului latin. Pe baza cronicii franceze putem susține că întemeierea primei 
Ţări Românești medievale a fost formațiunea statală a lui loan Valahul de la începutul secolului XIII în Munţii 
Balcani, apoi s-a întemeiat Țara Românească de la nord de Dunăre, având capitala la Curtea de Argeș, din preajma 
anului 1330. Faptul că un rege valah își dădu-se fata mireasă împăratului latin al Constantinopolului arată forța și 
importanţa valahilor în Peninsula Balcanică la începutul secolului XIII și rolul major al acestora în ecuația 
diplomatică internaţională de atunci, pentru a aduce pacea în imperiul bizantin devenit latin în urma cruciadei a 
patra. 

Părintele Ciprian Mega, aflat la Festivalul de Film de la Moscova, a oferit primele declaraţii în calitate 
de regizoral... 

Partidul AUR este acuzat de „surse” din cadrul serviciilor secrete ucrainene că ar pregăti „provocări” 
împotriva Ucrainei, anunţă News.ro, citând... 

